Source: http://mediaseuranta.blogspot.com/2016/09/helsingin-sanomat-poliisi-epailee.html
Timestamp: 2017-05-28 20:28:14+00:00
Document Index: 7162476

Matched Legal Cases: ['kko ', 'kko ', 'kko ', 'kko ', 'kko ', 'kko ']

Mediaseuranta: Helsingin Sanomat: Poliisi epäilee Kajaanin henkirikoksesta kahta irakilaista turvapaikanhakijaa
Helsingin Sanomat: Poliisi epäilee Kajaanin henkirikoksesta kahta irakilaista turvapaikanhakijaa
Helsingin Sanomat: Poliisi epäilee Kajaanin henkirikoksesta kahta irakilaista turvapaikanhakijaa 12.9.2016
MTV: Poliisi vahvistaa: Kajaanin taposta epäillyt ovat turvapaikanhakijoita
Yle News: Police arrest two Iraqi asylum seekers on suspicion of murder, robbery
Poliisitiedote: Tappo ja ryöstöjä Otanmäessä
POLIISI on ottanut kiinni kaksi miestä epäiltynä Kajaanin Otanmäen henkirikoksesta. Vuonna 1964 syntynyt otanmäkeläinen mies löytyi kuolleena Vuorimiehentien varrelta sunnuntaiaamuna.
”Voin vahvistaa, että epäillyt ovat irakilaisia turvapaikanhakijoita. Sitä en tiedä vielä, ovatko he jo saaneet päätöksen tai milloin he ovat tulleet Suomeen”, kertoo rikosylikomisario Jarkko Maksniemi.
RIKOSYLIKOMISARIO Jarkko Maksniemen mukaan toinen miehistä otettiin kiinni Otanmäestä ja toinen Kajaanin keskustasta sunnuntaina. Kiinniotot sujuivat rauhallisesti.
Miehet ovat ainakin oleskelleet Otanmäen vastaanottokeskuksessa, mutta poliisille on vielä epäselvää, ovatko he asuneet siellä edelleen.
POLIISI tutkii tekoja tappona ja ryöstöinä. Mahdollinen vangitsemisesitys pitää tehdä viimeistään keskiviikkona.
”Kuulusteltavia henkilöitä on toista kymmentä. Muun muassa epäiltyjä ei ole vielä kuulusteltu. Tutkinnallisista syistä tapahtumienkulkua ja mahdollisia motiiveja ei voi kommentoida”, Maksniemi toteaa poliisin tiedotteessa.
Poliisi pyytää mahdollisia havaintotietoja tapauksesta numeroon 0295 4165 20 tai 0295 4166 73. Havainnoista voi ilmoittaa myös sähköpostilla osoitteeseen tutkinta.kainuu@poliisi.fi.
Poliisi vahvistaa MTV Uutisille, että Kajaanin Otanmäen henkirikoksesta kiinni otetut kaksi irakilaista miestä ovat turvapaikanhakijoita.
– Sen voi vahvistaa, rikosylikomisario Jarkko Maksniemi sanoo.
Poliisi epäilee miesten syyllistyneen tapon lisäksi kahteen ryöstöön viikonloppuna.
Vuonna 1964 syntynyt otanmäkeläinen mies löytyi kuolleena Vuorimiehentien varrelta sunnuntaiaamuna. Miesten epäillään myös varastaneen uhrilta omaisuutta.
– Tekotapaa en tässä vaiheessa kommentoi, Maksniemi sanoo.
MTV Uutisten tietojen mukaan miehet eivät ole käyttäneet epäillyssä henkirikoksessa ainakaan terä- eivätkä ampuma-asetta.
Lisäksi miesten epäillään ryöstäneen toisen otanmäkeläisen miehen Uunimäentiellä sunnuntaiyönä. Poliisin mukaan uhrilta vietiin väkivaltaa käyttämällä matkapuhelin.
Poliisi ei ota kantaa siihen, ovatko epäillyt jo saaneet turvapaikkapäätöksen.
– Turvapaikkaprosessilla ei ole merkitystä tähän rikostutkintaan, Maksniemi sanoo.
Epäiltyjen mahdollinen vangitsemisesitys pitää tehdä viimeistään keskiviikkona.
Police in Kajaani, northern Finland have detained two Iraqi men believed to be asylum seekers on suspicion of committing robbery and murder. The men were held separately - one in the Otanmäki district and the other in Kajaani city centre. Police say the men did not resist arrest.
The Oulu police department said in a statement Monday that officers had detained two Iraqi men in connection with murder and robbery committed in Kajaani’s Otanmäki district, some 37 kilometres from the town centre. Yle Kajaani has reported that both men are asylum seekers.
Police suspect the men of having a hand in the death of a 52 year-old local who was found dead in Otanmäki Sunday morning. Police also believe that the man was robbed and are investigating murder and robbery offences. Another resident aged 41 was robbed in the early hours of Sunday morning on Uunimiehentie in Otanmäki. His mobile phone was taken from him during a violent encounter, police said.
Kajaanin Otanmäessä löytyi sunnuntaina 11.9.2016 aamulla Vuorimiehentien varrelta kuollut, vuonna 1964 syntynyt Otanmäkeläinen mies. Mieheltä epäillään anastetun omaisuutta. Asiaa tutkitaan tappona sekä ryöstönä.
Otanmäessä ryöstettiin Uunimiehentiellä 11.9.2016 sunnuntaiyöllä klo 00.00 - 04.00 välisenä aikana 1975 syntynyt Otanmäkeläinen mies. Mieheltä anastettiin väkivaltaa käyttäen matkapuhelin. Asiaa tutkitaan ryöstönä.
Poliisi on ottanut tapauksiin liittyen kiinni kaksi Irakilaista miestä. Miehiä epäillään molempiin tapauksiin. "Toinen epäillyistä otettiin kiinni Otanmäestä ja toinen Kajaanin keskustasta. Kiinniotot sujuivat rauhallisesti." : rikosylikomisario Jarkko Maksniemi
Asian tutkintaa jatketaan asianosaisten ja todistajien kuulusteluilla ja puhuttamisilla sekä teknisellä tutkinnalla. "Kuulusteltavia henkilöitä on toista kymmentä. Mm. epäiltyjä ei ole vielä kuulusteltu. Tutkinnallisista syistä tapahtumainkulkua ja mahdollisia motiiveja ei voi kommentoida." : rikosylikomisario Jarkko Maksniemi
Lisätietoja asiasta antaa rikosylikomisario Jarkko Maksniemi p. 0400-331735.